নীলফামারী প্রতিনিধি : গত সোমবার ভোর ৩টার দিকে নীলফামারীর জলঢাকা উপজেলা ৩ইউনিয়নের উপর দিয়ে বয়ে যাওয়া কালবৈশাখী ঝড়ে কমপক্ষে ৫০টি পরিবারের ঘরবাড়ি বিধ্বস্থ হয়। ঘর চাপা পড়ে ঘটনাস্থলে মারা গেছেন এক গৃহবধূ।  জলঢাকা থানার উপজেলা নির্বাহী কর্মকর্তা সারওয়ার হোসেন জানান, সোমবার ভোর ৩টার দিকে গোলমুন্ডা,  গোলনা ও সউলমারী ইউনিয়নের উপর দিয়ে বিচ্ছিন্নভাবে মাত্র ১৫মিনিট স্থায়ী আকস্মিক কালবৈশাখী ঝড় বয়ে যায়। এতে ওই ৩ইউনিয়নের ১৫টি গ্রামের প্রায় ৫০টি কাঁচা ঘরবাড়ি বিধ্বস্থ হয়। গোলমুন্ডা ইউনিয়নের পশ্চিম গোলমুন্ডা গ্রামের মাহবুবর রহমানের স্ত্রী শিল্পি বেগম(১৮) ঘর চাপা পড়ে মারা যায়। আহত হয় তার স্বামী মাহবুবর রহমান(২৭)। তিনি জলঢাকা উপজেলা হাসপাতালে চিকিৎসাধীন রয়েছেন।